Զբոսաշրջության զարգացումը լուրջ խթան կարող է լինել երկրի տնտեսության համար: Դա մեզ հասու չէ, քանի որ մեր երկրում մեկ զանգով ամեն ինչ փոխվում է: Մենք կարող ենք մեկ զանգով Զվարթնոցի տաճարը հազարավոր կիլոմետր անցած ու Հայաստան այցելած զբոսաշրջիկի առաջ փակել, ինչ է, թե ներսում մի մեծահարուստի տղայի կամ դստեր հարսանեկան նկարահանումն է: Նույն կերպ կարող ենք Գառնիի տաճարը փակել ու բացօթյա էլիտար բանկետ արտոնել: Կարող ենք Նորավանքը փակել, ինչ է, թե գեներալի թոռներն են կնքվում: Գառնիի տաճար ու Գեղարդի վանք մուտքը վճարովի ենք դարձրել, պիկ շաբաթներին էլ վճարն ենք թանկացնում: Մայրաքաղաքում թանգարանի կեսը վարձով ենք տալիս գոծարարին, որ առևտրի սրահ բացի: Դե ե՛կ Վարդապե՛տ, ու մի՛ խենթանա…